o
DEREK PRINCE: Profeetallisen ilmestyksen ydin 2
Olemme tarkastelleet seitsemää tai kahdeksaa merkkiä.
Emme ole kuitenkaan maininneet yhtä tärkeää merkkiä.
Matt. 24:14:ssä kerrotaan kaikkein tärkein merkki.
"Valtakunnan evankeliumi pitää saarnattaman kaikessa maailmassa" -
"todistukseksi kaikille kansoille; ja sitten tulee loppu."
Se on hyvin täsmällistä.
Jeesukselta kysyttiin, mikä on lopun merkki. Hän vastaa.
"Valtakunnan evankeliumi pitää saarnattaman kaikessa maailmassa" -
"todistukseksi kaikille kansoille ja sitten tulee loppu."
Se on täsmällinen vastaus yksityiskohtaiseen kysymykseen.
Evankeliumin saarnaaminen on meidän tehtävämme.
Se ei ole johtajien, opettajien, tiedemiesten, kenraalien tehtävä.
Se on meidän tehtävämme.
Kansakuntien kohtalo on käsissämme.
Olemme maailman merkittävimpiä ihmisiä, -
emme itsessämme vaan tehtävämme perusteella.
Luetaan 2. Piet. 3.
Laittakaa merkki Matt. 24:n kohdalle.
2. Piet. 3:11-12.
"Kun nämä kaikki näin hajoavat", koko maapallo siis, -
"millaisia on pyhässä vaelluksessa ja jumalisuudessa oltava niiden," -
"jotka odottavat ja jouduttavat Jumalan päivän tulemista."
Meidän pitäisi siis odottaa ja jouduttaa sitä.
Jos voimme jouduttaa, voimme myös viivyttää.
Joudutamme sitä saarnaamalla valtakunnan evankeliumia.
Ellemme toimi niin, me viivytämme Herran tuloa.
Kun miettii tuskaa, jota maailma kärsii Herran tuloon asti, -
on pelottavaa, jos seurakunta pitkittää tuota tuskaa.
Tämä kannattaa painaa mieleensä, vaikkei puheestani muuta muistaisi.
Evankeliumin saarnaaminen nopeuttaa Herran tuloa.
Jeesus sanoi opetuslapsille jäähyväisiksi: -
"Menkää kaikkeen maailmaan, julistakaa ilosanomaa luoduille" -
"ja tehkää kaikista kansoista opetuslapsiani."
Hän ei tule, ennen kuin olemme toteuttaneet Hänen käskynsä.
Viisi vuotta armeijassa palvelleena tiedän jotakin käskyistä.
Tottelemattomuutta ei voi perustella tietämättömyydellä.
Armeijassa opetettiin myös, -
että käsky on voimassa, kunnes toisin ilmoitetaan.
Jeesus antoi käskyn. Hän ei ole kumonnut sitä.
Se on yhä voimassa.
Hän ei palaa, ellei seurakunta ole noudattanut Hänen käskyjään.
Jatketaan Matt. 24:stä.
Jakeen 14 jälkeen näkökulma muuttuu täysin.
Jakeessa 14 on katsottu kaikkea maailmaa.
Jakeessa 15 katsotaan hyvin pientä aluetta maan päällä, Juudeaa.
Se vastasi jota kuinkin nykyistä Israelia.
Israel on hieman suurempi.
Raamatussa aluetta ei kutsuta Länsirannaksi.
Juutalaisetkin kutsuvat aluetta yhä Juudeaksi.
Luetaan Matt. 24:15: "Kun näette hävityksen kauhistuksen," -
"josta on puhuttu profeetta Danielin kautta," -
"seisovan pyhässä paikassa," -
"silloin ne, jotka Juudeassa ovat, paetkoot vuorille" -
"joka on katolla, älköön noutako tavaroita huoneestaan," -
"joka on pellolla, älköön palatko takaisin noutamaan vaippaansa."
"Voi raskaita ja imettäväisiä niinä päivinä!"
"Rukoilkaa, ettei pakonne tapahtuisi talvella eikä sapattina"
En tiedä, mitä tarkoitetaan hävityksen kauhistuksella.
Asiayhteydestä käy ilmi, -
että se tarkoittaa Jerusalemin temppelialuetta.
Olipa hävityksen kauhistus mikä tahansa, -
uskon sen olevan antikristuksen palvontaan liittyvä merkki.
Antikristus julistautuu Jumalaksi ja vaatii juutalaisilta palvontaa.
Heitä kohtaa kriisi.
Juutalainen ei vapaaehtoisesti polvistu ihmisen edessä.
He joutuvat pohtimaan, -
onko antikristus Messias vai oliko Jeesus Messias.
Jumala tuo heidät tarkoituksella päätöksen eteen.
Olipa merkki mikä tahansa, -
Jeesus käskee toimimaan hetkeäkään viivyttelemättä.
Asian kiireellisyys on pelottava.
Juudeassa olevia kehotetaan pakenemaan vuorille.
Ajattelen, että vuorilla tarkoitetaan Negeviä.
Katolla olevan ei pidä noutaa tavaroitaan huoneesta.
Juudean taloissa oli tasakatot.
Katolle johtavat portaat olivat ulkopuolella.
Jeesus käski katolla olevia laskeutumaan portaat -
menemättä lainkaan taloon.
Pellolla työskentelevän ei saa palata kotiinsa -
hakemaan viittaa.
Täytyy lähteä pakoon heti.
Kehotuksen kiireellisyyttä ei voi kyllin korostaa.
Jeesus sanoo: "Voi raskaana olevia ja imettäväisiä."
Se on erityisen raskasta aikaa raskaana oleville ja imettäville.
Sitten Jeesus sanoo jotakin hyvin tärkeää.
"Rukoilkaa, ettei pako tapahtuisi talvella eikä sapattina."
Miksei olisi hyvä paeta sapattina?
Olin Palestiinassa ennen kuin Israelin valtio syntyi, -
brittiläisen mandaatin aikana.
Silloin sapatilla ei olisi ollut mitään merkitystä.
Juutalaisen valtion perustamisen jälkeen -
uskonnolliset juutalaiset ovat vaatineet sapatin noudattamista.
Julkinen liikenne on seisauksissa sapattina.
Ison ihmisjoukon liikkuminen sapattina herättäisi huomiota.
Tämä viittaa siihen, -
että tuohon aikaan Juudeassa on jälleen juutalainen valtio.
Muuten profetia olisi merkityksetön.
Jeesus ennusti juutalaisvaltion perustamisen. Tässä yksi esimerkki.
Lisäksi Jeesus opetti heitä rukoilemaan.
Sanoin "heitä". Sillä tarkoitetaan myös meitä.
Mehän asumme Jerusalemissa.
Rukoilkaa, ettei pako tapahtuisi talvella eikä sapattina.
Profetia rajaa, mitä voimme rukoilla.
Olisi typerää rukoilla, ettei tarvitsisi paeta.
Jeesus sanoi, että meidän täytyy paeta.
Voimme rukoilla, ettemme joudu pakosalle talvella tai sapattina.
Jos vaara uhkaa talven alla, -
voimme pyytää Jumalalta lisäaikaa, kunnes sää on parempi.
Samoin voi sapatinaattona rukoilla Jumalalta lisäaikaa sunnuntaihin.
Voimme rukoilla typerästi, ellemme tunne profetioita.
On typerää rukoilla jotakin, minkä Jeesus on sanonut tapahtuvaksi.
Monet rukoilevat turhaan, -
koska Jeesus on sanonut, etteivät ne asiat toteudu.
Se on ajan hukkaa.
Rukouksen täytyy noudattaa Jumalan ilmoitetun tahdon rajoja.
Jatketaan. Jae 21: "Silloin on oleva suuri ahdistus," -
"jonka kaltaista ei ole ollut maailman alusta tähän asti" -
"eikä milloinkaan tule. Ellei niitä päiviä olisi lyhennetty," -
"ei mikään liha pelastuisi," -
"mutta valittujen tähden ne päivät lyhennetään."
Tässä vaiheessa tullaan näkemään ajanjakso, -
jolloin koetaan ihmiskunnan historian suurin kärsimys.
Aiemmin ei ole tapahtunut mitään siihen verrattavaa.
Mieti vuonna 1939 alkanutta holokaustia, -
jolloin kuusi miljoonaa juutalaista tapettiin hirvittävällä tavalla.
Tämä on sitäkin kauheampi.
Meidän täytyy tarkata sitä.
Kuvittele, että Normandian maihin- nousun aattona joku Britanniassa -
ei olisi tiennyt lainkaan, että sota on käynnissä.
Monet kristityt ovat tämän kaltaisia.
Monet kristityt ovat pinnallisia ja tietämättömiä.
Yksi syy tähän on Raamatun profetioiden hylkääminen.
En ole pelon lietsoja enkä pessimisti. Olen optimisti.
Uskon, että Jumala hallitsee. Kaikki kääntyy parhain päin.
Silti täytyy muistaa, että siitä tulee kovaa.
Ainakin Jeesuksen mukaan siitä tulee rankkaa.
Jeesuksen mukaan tilanne tulee olemaan niin kamala, -
että elämä maan päällä on uhattuna.
Tilastojen mukaan maailmassa on niin paljon ydinaseita, -
että ne riittäisivät tuhoamaan maapallon elämän 250 kertaa.
Joitakin vuosia sitten ihmiset halveksivat tätä varoitusta.
Nykyään siinä ei ole mitään halveksittavaa.
En puhu nyt ydinsodasta.
Tieteellisesti se on mahdollista, ehkä jopa todennäköistä.
Tieteilijät ovat huolestuneimpia. Kristityt nukkuvat.
Kerron nyt mielipiteeni ahdistuksen ajasta.
Voit olla eri mieltä ja silti mennä taivaaseen.
Uskon, että ahdistuksen ajassa on kaksi vaihetta.
Ensimmäinen vaihe koskee Israelia.
Se ei pysähdy siihen.
Luetaan Israelista kaksi väitettä. Ensimmäinen on Jer. 30:ssä.
Jer. 30:3:sta eteenpäin.
Tämä on ennustus Israelin paluusta omaan maahansa.
Sen joko uskoo tai sitä ei usko. Sitä ei voi selittää muuten.
"Sillä katso, tulee aika, sanoo Herra," -
"jolloin minä käännän kansani Israelin ja Juudan kohtalon," -
"palautan heidät maahan, jonka olen antanut heidän isillensä," -
"ja he saavat periä sen."
Kaikki vähänkin Raamattua tuntevat tietävät, -
että Jumala antoi Israelin isille Kaananin maan, Pyhän maan, Israelin
Jumala lupaa palauttaa heidät maahan, ja he saavat periä sen, -
sanoipa YK mitä tahansa.
Jae 4 viittaa paluumuuttoon Israeliin.
"Nämä ovat ne sanat, jotka Herra on puhunut Israelista ja Juudasta:" -
"Pelon huudon me kuulemme: on hirmu, ei rauha!"
Kuulostaako se rauhalta?
"Kysykää ja katsokaa: synnyttääkö miehenpuoli?"
"Miksi kaikki miehet pitelevät lanteitansa kuin synnyttävä," -
"ja miksi ovat kaikki kasvot käyneet valjuiksi?"
Ajat ovat niin kovat, että miehet voihkivat kuin synnyttävä nainen.
"Voi! Suuri on se päivä, ei ole sen kaltaista."
"Se on Jaakobille ahdistuksen aika, mutta hän on pelastuva siitä."
Älä unohda jakeen loppua.
Jeesus puhui Matt. 24:ssä Jaakobin ahdistuksen ajasta.
Dan. 12:1:stä eteenpäin puhutaan samasta ajanjaksosta.
"Siihen aikaan nousee Miikael," -
"se suuri enkeliruhtinas, joka seisoo kansasi lasten suojana."
Kansan lapsilla tarkoitetaan juutalaisia.
Miikael on enkeliruhtinas, joka suojelee Israelia.
Aina kun puhutaan Miikaelista, Israel on pääosassa.
Miikael on päähahmo Ilm. 12:ssa.
Näin ollen Ilm. 12 kertoo Israelista.
"Siihen aikaan nousee Miikael," -
"se suuri enkeliruhtinas, joka seisoo kansasi lasten suojana."
"Se on oleva ahdistuksen aika, jonka kaltaista ei ole ollut."
"Silloin pelastetaan kansasi," -
"kaikki, jotka kirjaan kirjoitetut ovat."
"Monet maan tomussa makaavista heräjävät," -
"toiset iankaikkiseen elämään, toiset häpeään ja ikuiseen kauhuun"
Tämä on ensimmäinen ylösnousemus.
"Taidolliset loistavat, niin kuin taivaanvahvuus loistaa," -
"ja ne, jotka monta vanhurskauteen saattavat, niin kuin tähdet, aina."
Jumalan ihmiset voivat loistaa kuin tähdet pimeyden keskellä.
1. Moos. 15:5:ssä Jumala näytti Abrahamille jälkeläisten määrän.
Jumala vei hänet katsomaan yötaivaan tähtiä.
Jumala näytti minulle tämän vuosia sitten.
Kun aurinko, kuu ja muut valot loistavat, tähtiä ei näe.
Kun kaikki muut valot sammuvat, tähdet loistavat kirkkaimmin.
Paavalin mukaan me olemme Abrahamin jälkeläisiä uskon kautta.
Kun maailma on täydellisessä pimeydessä, -
Jumala odottaa, että me loistamme kirkkaammin kuin koskaan.
Palataan Matt. 24:ään. Tai luetaan sittenkin jotakin muuta.
Pidä merkki Matt. 24:n kohdalla. Avaa Room. 2.
Room. 2
Room. 2:9-10: -
"Tuska ja ahdistus jokaisen ihmisen sielulle, joka pahaa tekee," -
"juutalaisen ensin, sitten myös kreikkalaisen."
"Kirkkaus, kunnia ja rauha jokaiselle, joka tekee hyvää," -
"juutalaiselle ensin, sitten myös kreikkalaiselle!"
Jumalan tuomiossa ja siunauksessa on järjestys.
Ensin juutalaiselle, sitten pakanalle.
Kun ahdistus tulee Israeliin, -
se on alkusoittoa maailmanlaajuiselle vaivanajalle.
Se kannattaa pitää mielessä.
Israelia kohdanneet ongelmat tulevat muun maailman osaksi pian.
Turha siis luulla, etteivät nämä asiat koske itseä.
Terrorismi alkoi etupäässä Israelia vastaan.
Nyt se on maailmanlaajaa. Se on vain yksi esimerkki.
Ahdistuksen aika alkaa Israelissa, mutta se leviää koko maailmaan.
Ilm. 7:ssä viitataan siihen.
Ilm. 7:9-10. Tämä on osa Johanneksen näkyä.
"Tämän jälkeen näin suuren joukon, jota ei kukaan voinut lukea," -
"kaikista kansanheimoista, suku- kunnista, kansoista ja kielistä."
"Ne seisoivat valtaistuimen ja Karitsan edessä."
"Heillä oli pitkät valkeat vaatteet ja palmut käsissään."
"He huusivat: Pelastus Jumalalta, joka valtaistuimella istuu," -
"ja Karitsalta."
Sitten eräs vanhin sanoi Johannekselle: -
"Keitä nämä valkeavaatteiset ovat, ja mistä he ovat tulleet?"
"Minä sanoin hänelle: Herrani, sinä tiedät sen."
Hän sanoi: "Nämä ovat ne, jotka suuresta ahdistuksesta tulevat."
"He ovat pesseet vaatteensa ja valkaisseet ne Karitsan veressä."
Suuri ahdistus on siis maailmanlaaja: -
kaikki kansanheimot, sukukunnat, kansat ja kielet.
Mennään eteenpäin rivakasti.
Matt. 24:23-26 on varoitus eksytystä vastaan.
"Jos silloin joku sanoo: 'Täällä on Kristus' tai: 'Tuolla', -
"älkää uskoko. Vääriä kristuksia ja profeettoja nousee."
"He tekevät suuria tunnustekoja ja ihmeitä," -
"niin että eksyttävät, jos mahdollista, valitutkin."
Väärätkin profeetat voivat tehdä ihmeitä.
On olemassa saatanallisia ihmeitä.
Jeesus jatkaa: "Katso, minä olen sen teille edeltä sanonut."
"Jos teille sanotaan: 'Hän on erämaassa', älkää menkö sinne," -
"tai: 'Hän on kammiossa', älkää uskoko."
Kun Jeesus saapuu, kaikki näkevät sen.
Siinä ei ole mitään salaista.
Valmistelu on salaista. Ilmestyminen on hyvin julkista.
"Niin kuin salama leimahtaa idästä ja näkyy hamaan länteen," -
"niin on oleva Ihmisen Pojan tulemus."
Se saavuttaa koko maailman hetkessä.
Ei tarvitse mennä salaiseen paikkaan etsimään Häntä.
Jehovan todistajat opettavat, että Jeesus on tullut.
Hän on muka newyorkilaisen rakennuksen 20. kerroksessa.
Se on tyypillinen esimerkki eksytyksestä.
Jae 28: "Missä raato on, sinne kotkat kokoontuvat."
Kuinka moni on nähnyt korppikotkia?
Niitä on Lähi-idässä, etenkin Egyptissä.
Linnut kaartelevat taivaalla. Ne laskeutuvat alemmas.
Silloin tietää, että alhaalla jokin kuolee.
Jeesus sanoi, että korppikotkat merkitsevät kuolemaa.
Uskon, että tuo paikka on Israel.
Uskon, että jo nyt sen kimpussa ovat kaikki haaskalinnut.
Israelissa esiintyy jo nyt -
antikristillisiä voimia ja kaikkea eksytystä jossakin muodossa.
Mennään eteenpäin nopeasti. Matt. 24:29.
Huomaa ensimmäiset sanat: "mutta kohta".
"Mutta kohta niiden päivien ahdistuksen jälkeen" -
"aurinko pimenee eikä kuu anna valoansa," -
"tähdet putoavat taivaalta, ja taivaitten voimat järkkyvät."
"Silloin Ihmisen Pojan merkki näkyy taivaalla," -
"ja kaikki sukukunnat parkuvat."
"He näkevät Ihmisen Pojan tulevan taivaan pilvien päällä" -
"suurella voimalla ja kirkkaudella."
Korostan sanaa "kohta".
Heti suuren ahdistuksen jälkeen -
ilmestyvät välittömästi Jeesuksen paluuta edeltävät merkit.
Kaikki kansat näkevät, kun Hän tulee voimassa ja kirkkaudessa.
Mikä siis edeltää Jeesuksen paluuta?
Suuri ahdistus, haaskalinnut.
Kuulkaahan.
Kaikki eivät ymmärrä tätä.
Jos seurakunta vastaa maailman tilasta ennen Jeesuksen tuloa, -
seurakunta on vastuussa suuresta ahdistuksesta.
En halua ottaa harteilleni tuota vastuuta.
En usko, että seurakunta vastaa viime kädessä maailman tilasta.
Tulee monia pahoja voimia, jotka tulevat esille.
Meidän ei tarvitse ottaa vastuuta Kristuksen seurakuntana -
asioiden tilasta juuri ennen Jeesuksen tuloa.
Onko tämä ymmärrettävää?
Jotkut opettavat, että seurakunta ottaa maailman haltuunsa -
ja antaa sen Jeesukselle.
Tämän mukaan Hän saisi meiltä ahdistuksessa olevan maailman.
En halua olla vastuussa siitä.
Sen kaltainen opetus kumpuaa -
Raamatun profetioiden tahallisesta hylkäämisestä.
Se on hyvin vaarallista.
Edellisen saarnani otsikko oli "Ummista silmäsi omalla vastuulla".
Se ei ole leikin asia. On kyse elämästä ja kuolemasta.
Tarvitsemme tätä valoa pimeässä.
Aikaa on vielä 3-4 minuuttia.
Luuk. 21:stä löytyy vastaus siihen, -
milloin temppeli tuhotaan.
Se oli ensimmäinen kysymys.
Luuk. 21:20:stä eteenpäin.
"Kun te näette Jerusalemin sotajoukkojen ympäröimänä," -
"tietäkää, että sen hävitys on lähellä."
Merkkinä on se, että sotajoukot ympäröivät Jerusalemia.
Profetia toteutui 70 jKr, kun roomalaiset piirittivät Jerusalemia
"Silloin ne, jotka Juudeassa ovat, paetkoot vuorille," -
"ja jotka ovat kaupungissa, lähtekööt sieltä pois," -
"ja jotka maalla ovat, älkööt sinne menkö."
Jeesus kehotti opetuslapsia pakenemaan, -
kun sotajoukot ympäröivät Jerusalemia.
Rooman armeija piiritti Jerusalemia.
Poliittisista syistä se vetäytyi hetkeksi.
Jeesukseen uskovat juutalaiset pakenivat Jerusalemista -
Jordanin toiselle puolelle Pellaan. He pelastuivat.
Sitten roomalaiset järjestivät uuden piirityksen, -
joka päättyi kaupungin tuhoon ja 2 milj. juutalaisen kuolemaan.
Kannattaa kuunnella profeettaa.
Samat periaatteet pätevät tänäänkin.
Meidän täytyy kuunnella profeettaa.
J. 22: "Sillä ne ovat koston päiviä," -
"että kaikki täyttyisi, mikä kirjoitettu on."
Tässä tarkoitetaan Raamattua, etenkin Mooseksen kirjoituksia.
"Voi raskaita ja imettäväisiä niinä päivinä!"
"Sillä suuri hätä on oleva maan päällä ja viha tätä kansaa vastaan"
"He kaatuvat miekan terään, heidät viedään vangeiksi kansojen sekaan."
Kaksi miljoonaa juutalaista tapettiin, miljoona myytiin orjaksi
Se ei lopu vielä siihen.
Jakeen 24 loppuosa: "Jerusalem on oleva pakanain tallattavana," -
"kunnes pakanain ajat täyttyvät."
Seuraavaksi Kirkkauden Herra saapuu näkyvästi.
Kun Jerusalem on vapautettu pakanoiden hallinnasta -
ja annettu juutalaisille, silloin Herra palaa takaisin.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz